**TIEDOTE OPPILAIDEN VANHEMMILLE JA HUOLTAJILLE**

Kouluterveydenhuolto on peruskoululaisten sekä heidän perheidensä lakisääteistä ja maksutonta perusterveydenhuollon ennaltaehkäisevää palvelua.

**Kouluterveydenhuoltoon kuuluu (THL 2014)**

* Vuosiluokittain terveysneuvonta, oppilaan kasvun, kehityksen, terveyden ja hyvinvoinnin seuranta sekä edistäminen. 1., 5. ja 8. luokan laajaan terveystarkastukseen lääkärin vastaanotolle kutsutaan vanhemmat mukaan arvioimaan perheensä hyvinvointia.

**Sairaanhoidolliset asiat** (korvakipu, silmätulehdus, vatsatauti, kuume, flunssa, tulehtunut haava, vapaa-ajan tapaturma, liikuntaharrastuksiin liittyvät tuki- ja liikuntaelimistön oireet jne.) hoidetaan terveysasemalla, jonne ajanvarausnumero **017 579 6000**. Kuntia ei velvoiteta kouluterveydenhuollon sairasvastaanoton järjestämiseen (Valtioneuvoston asetus 338/2011).Sairaana ei saa tulla kouluun, ja kotona on hyvä olla kuumeeton päivä infektion jälkeen. Äkillisesti sairastuneen alle 10v. oppilaan vanhempi voi saada todistuksen työnantajalle terveydenhoitajalta soittamalla tai käymällä vastaanotolla. Sairastuneen lapsen hoidosta, sairaanhoidon järjestämisestä ja hoitoon viemisestä vastaa ensisijaisesti huoltaja.  **Koulutapaturmissa** koulun henkilökunta voi ohjata oppilaan terveydenhoitajan arvioon ensihoidosta ja hoitoon ohjauksesta.

Jos lapsellanne on **perussairaus** (esim. diabetes, epilepsia, astma, vakava allergia), josta koululla on hyvä tietää, ottakaa yhteyttä luokanopettajaan/luokanohjaajaan.

**Yhteistyöterveisin**

Terveydenhoitaja Riitta Kinnunen, p. 040 5281905 tai Wilman kautta

Kouluterveydenhuolto Könönpellon koulu/ / Svenska skolan/ Lehtoniemen koulu

THL sivuilta löytyy tarkempaa tietoa kouluterveydenhuollon toiminnasta, ks. lähteet ja PEDANetti

LÄHTEET

THL. 2014. Terveyden- ja hyvinvoinninlaitos. <https://www.thl.fi/fi/web/lapset-nuoret-ja-perheet/peruspalvelut/opiskeluhuolto/kouluterveydenhuolto>.

Valtioneuvoston asetus neuvolatoiminnasta, koulu- ja opiskeluterveydenhuollosta sekä lasten ja nuorten ehkäisevästä suun terveydenhuollosta 338/2011. http://www.finlex.fi/fi/laki/alkup/2011/20110338.